EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 18.1.2013  
COM(2013) 5 final 
  
ΕΚΘΕΣΗ  ΤΗΣ  ΕΠΙΤΡΟΠΗΣ  ΣΤΟ  ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΣΤΟ  
ΣΥΜΒΟΥΛΙΟ  
Ενδιάμεση  αξιολόγηση  του προγράμματος  ISA 
 
 
 ΕΚΘΕΣΗ  ΤΗΣ  ΕΠΙΤΡΟΠΗΣ  ΣΤΟ  ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΣΤΟ  
ΣΥΜΒΟΥΛΙΟ  
Ενδιάμεση  αξιολόγηση  του προγράμματος  ISA 
 
EL      EL  1. ΕΙΣΑΓΩΓΗ  
Με απόφαση  του Ευρωπαϊκού  Κοινοβουλίου  και τους Συμβουλίου  (απόφαση  ISA)1 
την 1η Ιανουαρίου  2010 ξεκίνησε  το εξαετές  πρόγραμμα  σχετικά  με λύσεις  
διαλειτουργικότητας  για τις ευρωπαϊκές  δημόσιες  διοικήσεις  (πρόγραμμα  ISA), ως 
συνέχεια  του προγράμματος  IDABC2. 
Σκοπός  της παρούσας  έκθεσης  είναι  να παρουσιάσει  τις διαπιστώσεις  και τις 
συστάσεις  της ενδιάμεσης  αξιολόγησης  του προγράμματος  ISA. Η ανάγκη  
διεξαγωγής  της αξιολόγησης  προκύπτει  από το άρθρο  13 παράγραφος  3 της 
απόφασης  ISA, το οποίο  επίσης  απαιτεί  από την Ευρωπαϊκή  Επιτροπή  να υποβάλει  
τα αποτελέσματα  της αξιολόγησης  στο Ευρωπαϊκό  Κοινοβούλιο  και το Συμβούλιο  
μέχρι  τις 31 Δεκεμβρίου  2012. 
Η αξιολόγηση3 διεξήχθη  από την Επιτροπή  η οποία  προσέτρεξε  σε ομάδα  
ανεξάρτητων  εμπειρογνωμόνων  από εταιρεία  συμβούλων  (ομάδα  αξιολόγησης ). Την 
αξιολόγηση  επέβλεψαν  εκπρόσωποι  της Επιτροπής  μέσω  ομάδας  καθοδήγησης  της 
Επιτροπής4. 
2. ΙΣΤΟΡΙΚΟ  
Στόχος  του προγράμματος  ISA είναι  η στήριξη  της συνεργασίας  μεταξύ  των 
ευρωπαϊκών  δημόσιων  διοικήσεων  μέσω  της διευκόλυνσης  της αποδοτικής  και 
αποτελεσματικής  ηλεκτρονικής  διασυνοριακής  και διατομεακής  αλληλεπίδρασης  
μεταξύ  των εν λόγω  διοικήσεων , όπου  συγκαταλέγονται  φορείς  που ασκούν  δημόσια  
καθήκοντα  για λογαριασμό  τους, ώστε  να καθίσταται  εφικτή  η παροχή  
ηλεκτρονικών  δημόσιων  υπηρεσιών  που στηρίζουν  την εφαρμογή  ενωσιακών  
πολιτικών  και δραστηριοτήτων5. 
Όπως  έχει οριστεί , τούτο  περιλαμβάνει  τόσο  τον απώτερο  στόχο  της στήριξης  της 
συνεργασίας  μεταξύ  των ευρωπαϊκών  δημόσιων  διοικήσεων  προκειμένου  να 
διευκολυνθεί  η παροχή  ηλεκτρονικών  δημόσιων  υπηρεσιών  που στηρίζουν  την 
εφαρμογή  ενωσιακών  πολιτικών  και δραστηριοτήτων , όσο και τον ενδιάμεσο  στόχο  
της διευκόλυνσης , για τον ίδιο σκοπό , της αποδοτικής  και αποτελεσματικής  
ηλεκτρονικής  διασυνοριακής  και διατομεακής  αλληλεπίδρασης  μεταξύ  των 
ευρωπαϊκών  δημόσιων  διοικήσεων . 
                                                 
1 Απόφαση  αριθ. 922/2009/ ΕΚ του Ευρωπαϊκού  Κοινοβουλίου  και του Συμβουλίου , της 16ης 
Σεπτεμβρίου  2009, σχετικά  με λύσεις  διαλειτουργικότητας  για τις ευρωπαϊκές  δημόσιες  διοικήσεις  
(ISA), (ΕΕ L 260 της 3.10.2009, σ. 20). 
2 Απόφαση  2004/387/EK του Ευρωπαϊκού  Κοινοβουλίου  και του Συμβουλίου , της 21ης Απριλίου  2004, 
περί της διαλειτουργικής  παροχής  πανευρωπαϊκών  υπηρεσιών  ηλεκτρονικής  διακυβέρνησης  στις 
δημόσιες  διοικήσεις , τις επιχειρήσεις  και τους πολίτες  (IDABC), ΕΕ L 144 της 30.4.2004 ( βλέπε  ΕΕ L 
181 της 18.5.2004, σ. 25) 
3 Η πλήρης  έκθεση  αξιολόγησης  διατίθεται  στον  ιστότοπο :     
http://ec.europa.eu/isa/documents/interi m_evaluation_of_the_isa_programme.pdf 
4  ΓΔ CONNECT ( Επικοινωνιακά  Δίκτυα , Περιεχόμενο  και Τεχνολογίες ), DIGIT ( Πληροφορική ), 
MARKT ( Εσωτερική  αγορά  και υπηρεσίες ), SG (Γενική  Γραμματεία ), TAXUD ( Φορολογία  και 
τελωνειακή  ένωση ). 
5 Άρθρο  1 παράγραφος  2. 
 
EL      EL  Για την επίτευξη  του απώτερου  και του ενδιάμεσου  στόχου  και για την παροχή  
«κοινών  και ενιαίων  λύσεων  που διευκολύνουν  τη διαλειτουργικότητα »6, το 
πρόγραμμα  ISA διεξάγει  μελέτες , έργα  και συνοδευτικά  μέτρα , στο πλαίσιο  ειδικών  
δράσεων , για να υποστηρίξει  
– τη δημιουργία  και βελτίωση  κοινών  πλαισίων  που αποσκοπούν  στην  
υποστήριξη  της διασυνοριακής  και διατομεακής  διαλειτουργικότητας , 
– τη λειτουργία  και βελτίωση  υφιστάμενων  κοινών  υπηρεσιών , καθώς  και τη 
δημιουργία  νέων , 
– τη βελτίωση  υφιστάμενων  επαναχρησιμοποιούμενων  εργαλείων  γενικής  
εφαρμογής , καθώς  και τη δημιουργία  νέων , 
– την αξιολόγηση  των επιπτώσεων  της ενωσιακής   νομοθεσίας  στις ΤΠΕ . 
Τα κοινά  πλαίσια  είναι  οι στρατηγικές , οι προδιαγραφές , οι μεθοδολογίες , οι 
κατευθυντήριες  γραμμές , καθώς  και οι συναφείς  προσεγγίσεις  και τα σχετικά  
έγγραφα . 
Κοινές  υπηρεσίες  είναι  οι επιχειρησιακές  εφαρμογές  και υποδομές  γενικής  φύσεως  
που πληρούν  τις κοινές  απαιτήσεις  των χρηστών  σε διάφορους  τομείς  άσκησης  
πολιτικής . 
Τα εργαλεία  γενικής  εφαρμογής  είναι  βάθρα  αναφοράς , ενιαία  και συνεργατικά  
βάθρα , κοινά  στοιχεία  και συναφή  συστατικά  στοιχεία  που πληρούν  τις κοινές  
απαιτήσεις  των χρηστών  σε διάφορους  τομείς  άσκησης  πολιτικής . 
Οι ειδικές  δράσεις  που χρηματοδοτούνται  από το πρόγραμμα  παρατίθενται  στο 
κυλιόμενο  πρόγραμμα  εργασίας  ISA, το οποίο  η Επιτροπή  τροποποιεί  τουλάχιστον  
μία φορά  το χρόνο  μετά  από διαβουλεύσεις  με την επιτροπή  ISA που συγκροτήθηκε  
δυνάμει  της απόφασης  ISA. 
3. ΜΕΘΟΔΟΛΟΓΙΑ  
Η ενδιάμεση  αξιολόγηση  του προγράμματος  ISA στηρίχτηκε  σε ποικίλες  μεθόδους  
διερεύνησης  για τη συλλογή  ποσοτικών  και ποιοτικών  στοιχείων , συγκεκριμένα  σε 
βιβλιογραφική  έρευνα , διαδικτυακές  έρευνες , συνεντεύξεις , γραπτά  αιτήματα  για 
περισσότερες  πληροφορίες  και μελέτες  περιπτώσεων , με τη συμμετοχή  μεγάλου  
εύρους  εκπροσώπων  από τα κράτη  μέλη  και τις υπηρεσίες  της ΕΕ, καθώς  και σε 
περιορισμένο  αριθμό  άλλων  εμπλεκόμενων . 
4. ΘΕΜΑΤΑ  ΑΞΙΟΛΟΓΗΣΗΣ  ΚΑΙ  ΕΡΩΤΗΣΕΙΣ  
Η αξιολόγηση  επικεντρώθηκε  στα εξής έξι κύρια  κριτήρια : 
– Συνάφεια  – σε ποιο βαθμό  οι δράσεις  που χρηματοδοτούνται  από το 
πρόγραμμα  ISA συμβάλλουν  στην  επίτευξη  του(των) στόχου (-ων) του 
                                                 
6 Άρθρο  1 παράγραφος  1. 
 
EL      EL  προγράμματος ; Κατά  πόσον  ο(οι) στόχος (-οι) του προγράμματος  ISA 
εξακολουθεί (-ούν) να είναι  σχετικός (-οί) όσον  αφορά  τις εξελισσόμενες  
ανάγκες  και προτεραιότητες  σε εθνικό  και ενωσιακό  επίπεδο ; 
– Αποδοτικότητα  – πόσο  αποδοτικά  μετατρέπονται  οι διάφορες  εισροές  και 
δράσεις  σε εκροές  και αποτελέσματα ; Ποιες  πτυχές  του προγράμματος  είναι  οι 
πλέον  αποδοτικές  ή μη αποδοτικές , ιδίως  από πλευράς  διατιθέμενων  πόρων ; 
– Αποτελεσματικότητα  – πόσο  δραστικά  συνέβαλαν  τα αποτελέσματα  και ο 
αντίκτυπος  του προγράμματος  ISA στην  επίτευξη  των ειδικών  και γενικών  
στόχων  του; Υπάρχουν  κάποιες  πτυχές  που είναι  περισσότερο  ή λιγότερο  
αποτελεσματικές  από άλλες  και, εάν ναι, ποια διδάγματα  μπορούν  να 
αντληθούν  από αυτό ; 
– Χρησιμότητα  – πώς ανταποκρίνονται  στις ανάγκες  που οφείλουν  να 
καλύψουν  οι δράσεις , τα αποτελέσματα  και ο αντίκτυπος  του προγράμματος  
ISA που έχουν  ήδη ολοκληρωθεί  ή που αναμένεται  να ολοκληρωθούν ; Κατά  
πόσο  θα μπορούσαν  να ληφθούν  μέτρα  και ποια για την βελτίωση  της 
χρησιμότητας  των δράσεων  του προγράμματος  ISA; 
– Βιωσιμότητα  – κατά  πόσον  εξασφαλίζεται  η οικονομική , τεχνική  και 
λειτουργική  βιωσιμότητα  των λύσεων ; 
– Συνοχή  – κατά  πόσο  οι δράσεις  αποτελούν  μέρος  «ολιστικής » προσέγγισης  
στο πλαίσιο  του προγράμματος ; Σε ποιο βαθμό  επιτυγχάνονται  συνέργειες  
μεταξύ  δράσεων  του προγράμματος  και άλλων  δραστηριοτήτων  της ΕΕ; 
Εκτός  από τις συγκεκριμένες  ερωτήσεις  που συνδέονται  με τα κριτήρια  αξιολόγησης  
τέθηκε  και σειρά  άλλων  ζητημάτων . Επιπλέον , κατά  τη διάρκεια  της αξιολόγησης , η 
ομάδα  καθοδήγησης  της Επιτροπής  προσέθεσε  ένα επιπλέον  κριτήριο : 
 Συντονισμό  – κατά  πόσο  συντονίζονται  ή ευθυγραμμίζονται  οι δραστηριότητες  με 
τις ανάγκες  άλλων  εμπλεκομένων  και των κρατών  μελών ;  Κατά  πόσο  συντονίζονται  
με τις δράσεις  ISA οι δραστηριότητες  βάσει  άλλων  πρωτοβουλιών  της ΕΕ; 
5. ΔΙΑΠΙΣΤΩΣΕΙΣ  
Βάσει  των στοιχείων  που συγκεντρώθηκαν , η ομάδα  αξιολόγησης  παρουσίασε  τις 
διαπιστώσεις  της σε σχέση  με τα ζητήματα  αξιολόγησης  και τα θέματα  που τέθηκαν . 
Οι εν λόγω  διαπιστώσεις  μπορούν  να συνοψισθούν  ως εξής: 
5.1. Συνάφεια  
Όσον  αφορά  τον απώτερο  στόχο  του προγράμματος  ISA, η Επιτροπή  απέδειξε  ότι το 
πρόγραμμα  ευθυγραμμίζεται  πλήρως  με τον ενδιάμεσο  στόχο , επειδή  το 88% των 
δράσεων  ISA διευκολύνουν  την αποδοτική  και αποτελεσματική  διατομεακή  
αλληλεπίδραση  μεταξύ  των ευρωπαϊκών  δημόσιων  διοικήσεων  και το 95% 
διευκολύνουν  την ηλεκτρονική  διασυνοριακή  αλληλεπίδραση  μεταξύ  των δημόσιων  
διοικήσεων  ανά την Ευρώπη . Ωστόσο , η διατομεακή  πτυχή  του ενδιάμεσου  στόχου  
του ISA δεν αναφέρθηκε  στην  πλειονότητα  των συνεντεύξεων  και των απαντήσεων  
στις έρευνες . 
 
EL      EL  Το πρόγραμμα  ISA συνδέεται  στενά  τόσο  με το Ψηφιακό  Θεματολόγιο  για την 
Ευρώπη  όσο και με το σχέδιο  δράσης  για την ηλεκτρονική  διακυβέρνηση  2011-
2015, ενώ θεωρείται  επίσης  ότι συμβάλλει  στην  εφαρμογή  της πράξης  για την ενιαία  
αγορά , της οδηγίας  για τις υπηρεσίες , των οδηγιών  για την προστασία  του 
περιβάλλοντος  και της οδηγίας  για την περαιτέρω  χρήση  των πληροφοριών  του 
δημόσιου  τομέα . 
Επιπλέον , το πρόγραμμα  θεωρείται  ότι συνδέεται  με την αντιμετώπιση  των αναγκών  
των κρατών  μελών , επειδή  οι ανάγκες  που καλύπτονται  εξακολουθούν  να 
αναγνωρίζονται  ως τρέχουσες  ανάγκες  των ευρωπαϊκών  δημόσιων  διοικήσεων . 
Η βελτίωση  του συντονισμού  του προγράμματος  ISA με τα κράτη  μέλη  και τις 
υπηρεσίες  της Επιτροπής  και η αυξημένη  δυνατότητα  περαιτέρω  χρήσης  των λύσεων  
του ISA αναγνωρίστηκαν  από τα κράτη  μέλη  ως πρόσθετες  ανάγκες . 
5.2. Αποδοτικότητα  
Συνολικά , το πρόγραμμα  ISA θεωρείται  ως αποδοτικό . Κατ’ αρχάς , η ομαλή  
διαδικασία  που έχει ως αποτέλεσμα  τις θετικές  γνωμοδοτήσεις  της επιτροπής  του 
ISA σχετικά  με το κυλιόμενο  πρόγραμμα  εργασιών  του ISA και της πρώτης  και 
δεύτερης  αναθεώρησής  του, καθώς  και η ταχεία  αποδέσμευση  κονδυλίων  κατά  μέσο  
όρο έξι εργάσιμες  ημέρες  μετά  την έγκριση  του προγράμματος  εργασίας  και των  
αναθεωρήσεων  του, έχουν  εξασφαλίσει  την αποδοτική  εφαρμογή  του προγράμματος .  
Δεύτερον , επειδή  ο διατιθέμενος  προϋπολογισμός  είναι  σχεδόν  ίσος με τον 
προϋπολογισμό  που δεσμεύτηκε  και ο συνολικός  προϋπολογισμός  για την περίοδο  
2010-12 πλησιάζει  την εκτιμώμενη  χρηματοπιστωτική  δαπάνη  για την εν λόγω  
περίοδο , οι δημοσιονομικοί  πόροι  θεωρείται  ότι διατίθενται  και καταναλώνονται  
αποδοτικά . Όσον  αφορά  τις επιδόσεις  του προγράμματος , γενικά  βρίσκονται  σε καλό  
δρόμο , παρά  κάποιες  καθυστερήσεις  όσον  αφορά  την επίτευξη  ορισμένων  
ορόσημων . 
Ορισμένες  πτυχές  του προγράμματος  ISA δεν θεωρούνται  αποδοτικές , ιδίως  δύο από 
αυτές . Πρώτον , η δέσμευση  των εμπλεκομένων  δεν θεωρείται  αποδοτική , ιδίως  η 
συμμετοχή  των κρατών  μελών  στο πρόγραμμα , ειδικότερα  των εθνικών  
εμπειρογνωμόνων  διαλειτουργικότητας , γεγονός  που μπορεί  εν μέρει  να εξηγηθεί  
από την έλλειψη  πόρων  σε εθνικό  επίπεδο . Δεύτερον , η κατανομή  ανθρώπινων  
πόρων  θεωρείται  από τους αξιολογητές  ως εν μέρει  μόνο  επαρκής , με δεδομένο  τον 
υψηλό  ρυθμό  αντικατάστασης  και την κατανομή  των πόρων  σε σύγκριση  με τα 
στοιχεία  που περιέχονται  στο δημοσιονομικό  δελτίο  που συνόδευε  την πρόταση  της 
απόφασης  ISA όταν αυτή  εγκρίθηκε  από την Επιτροπή  και διαβιβάστηκε  στο 
Ευρωπαϊκό  Κοινοβούλιο  και στο Συμβούλιο . Σε ορισμένες  συνεντεύξεις  
υπογραμμίστηκε  η έλλειψη  εμπειρίας  σε συγκεκριμένους  τομείς , η έλλειψη  
δημοσιονομικών  πόρων  και η ανεπαρκής  υλοποίηση  του προγράμματος , πάντως  οι 
αξιολογητές  δεν εντόπισαν  στοιχεία  που να επιβεβαιώνουν  τις εν λόγω  απόψεις . 
5.3. Αποτελεσματικότητα  
Η ειδική  αξιολόγηση  των επιτευγμάτων  του προγράμματος  δεν είναι  ακόμη  εφικτή  
επειδή  το πρόγραμμα  ISA βρίσκεται  ακόμη  στα πρώτα  του στάδια  και πολύ  λίγες  
νέες δράσεις  έχουν  αποδώσει  μέχρι  σήμερα  αποτελέσματα . Ως πλέον  
αποτελεσματικές  λύσεις  που προήλθαν  από το πρόγραμμα  θεωρήθηκαν  τα κοινά  
 
EL      EL  πλαίσια  σε σύγκριση  με τις κοινές  υπηρεσίες  ή τα εργαλεία  γενικής  εφαρμογής  προς  
περαιτέρω  χρήση . Υπογραμμίστηκε  ιδιαίτερα  το γεγονός  ότι η δράση  «Αξιολόγηση  
των επιπτώσεων  των ΤΠΕ » δεν έχει ακόμη  αποδώσει  τα αναμενόμενα  οφέλη .  
5.4. Χρησιμότητα  
Η αξιολόγηση  της χρησιμότητας  ενός προγράμματος  κατά  τη στιγμή  της ενδιάμεσης  
αξιολόγησης  είναι  αμφισβητήσιμη · πράγματι , αυτό  κατά  κανόνα  γίνεται  στις τελικές  
αξιολογήσεις . Ωστόσο , οι αξιολογητές  εξέτασαν  την πτυχή  των λύσεων  ISA που 
αφορά  τη δυνατότητα  περαιτέρω  χρήσης . 
Τα αποτελέσματα  του προγράμματος  ISA χρησιμοποιούνται  περαιτέρω  εν μέρει  σε 
επίπεδο  κρατών  μελών  και Επιτροπής . Η πλειονότητα  των εμπλεκομένων  στα κράτη  
μέλη  δήλωσαν  ότι οι λύσεις  ISA χρησιμοποιήθηκαν  περαιτέρω  σε επίπεδο  κράτους  
μέλους . Παρόλο  που δεν ήταν  δυνατόν  σε πολλές  περιπτώσεις  να αναφερθούν  
συγκεκριμένες  λύσεις , δηλώθηκε  ότι περίπου  το 24% των λύσεων  ISA έχουν  
χρησιμοποιηθεί  περαιτέρω , λύσεις  που αντιστοιχούν  περίπου  στο 65% του 
συνολικού  προϋπολογισμού  του προγράμματος , και σε αυτές  το μεγαλύτερο  μερίδιο  
κατέχει  η εφαρμογή  sTesta. Αντιπροσωπευτικός  αριθμός  ερωτηθέντων  θεωρεί  ότι οι 
λύσεις  ISA χρησιμοποιούνται  περαιτέρω  στην  Επιτροπή , παρόλο  που την άποψη  
αυτή  δεν συμμερίζεται  μικρός  αριθμός  από αυτούς  που απάντησαν  στα διαδικτυακά  
ερωτηματολόγια , κάτι που ενδεχομένως  υποδηλώνει  ελλιπή  ενημέρωση  όσον  αφορά  
τις λύσεις  ISA. 
5.5. Βιωσιμότητα  
Όπως  και η χρησιμότητα , η βιωσιμότητα  κατά  κανόνα  δεν αξιολογείται  στο πλαίσιο  
της ενδιάμεσης  αξιολόγησης . Παρά  το γεγονός  ότι οι αξιολογητές  ασχολήθηκαν  με 
την εν λόγω  πτυχή , δεν κατέληξαν  σε οριστικά  συμπεράσματα  όσον  αφορά  τη 
βιωσιμότητα  των λύσεων  ISA για δύο κυρίως  λόγους . Πρώτον , το πρόγραμμα  ISA 
βρίσκεται  ακόμη  σε πολύ  πρώιμο  στάδιο  και δεν έχει αποδώσει  αρκετά  
αποτελέσματα  και επιπτώσεις  που μπορούν  να χαρακτηριστούν  βιώσιμες . Δεύτερον , 
επειδή  είναι  δυνατή  η συλλογή  πολύ  λίγων  στοιχείων , η εγκυρότητα  οιουδήποτε  
συμπεράσματος  θα ετίθετο  υπό έντονη  αμφισβήτηση . 
Στην  έκθεση  αξιολόγησης  υπογραμμίζεται  η ανάγκη  εντοπισμού  δυνητικών  μέσων  
διασφάλισης  της μακροπρόθεσμης  βιωσιμότητας  αυξανόμενου  αριθμού  λύσεων  που 
εκπονήθηκαν  στο πλαίσιο  του προγράμματος  ISA (και των προγενέστερων  αυτού ). 
Όσον  αφορά  την οικονομική  βιωσιμότητα , οι αξιολογητές  θεώρησαν  την 
προτεινόμενη  Διευκόλυνση  «Συνδέοντας  την Ευρώπη » (CEF) ως ένα δυνητικό  μέσο  
βιωσιμότητας  ορισμένων  επιχειρησιακών  δραστηριοτήτων  του ISA.  
5.6. Συνοχή  
Στο πλαίσιο  του προγράμματος  ISA έχουν  παγιωθεί  σχετικά  καλά  οι συνέργειες , 
αφού  το 78% των δράσεων  ISA απέδωσαν  εσωτερικές  συνέργειες . Γενικότερα , η 
πλειονότητα  των εμπλεκομένων  θεωρεί  ότι οι συνέργειες  δεν έχουν  παγιωθεί  ή δεν 
έχουν  παγιωθεί  αρκετά  ή ότι οδηγούν  σε κάποιου  είδους  επικαλύψεις , γεγονός  που 
μερικοί  εμπλεκόμενοι  αποδίδουν  στην  έλλειψη  πληροφόρησης  των εμπλεκόμενων , 
 
EL      EL  στον  μη εντοπισμό  συνεργειών  στο πρόγραμμα  και στην  απουσία  μηχανισμού  
ελέγχου  για τη διασφάλιση  της περαιτέρω  χρήσης  των λύσεων  ISA. 
Παράλληλα , το πρόγραμμα  ISA επιτυγχάνει  συνέργειες  με άλλες  πρωτοβουλίες  της 
ΕΕ. Πράγματι , ορισμένες  δράσεις  ISA έχουν  δημιουργήσει  συνέργειες  με το 
πρόγραμμα  «Υποστήριξη  της πολιτικής  για τις ΤΠΕ » στο πλαίσιο  του 
προγράμματος -πλαισίου  για την ανταγωνιστικότητα  και την καινοτομία ,  της πύλης  
ανοικτών  δεδομένων  και της ηλεκτρονικής  συμμετοχής , καθώς  και, σε μικρότερο  
βαθμό , με το πρόγραμμα  για τις ΤΠΕ  στο πλαίσιο  του εβδόμου  προγράμματος -
πλαισίου  (7ο ΠΠ-ΤΠΕ ), της τυποποίησης  των ΤΠΕ  και του ευρωπαϊκού  σχεδίου  
δράσης  «ηλεκτρονική  δικαιοσύνη ». 
5.7. Συντονισμός  
Τα κράτη  μέλη  δεν εμπλέκονται  επαρκώς  στο πρόγραμμα  ISA.  Παρά  τη συμμετοχή  
τους στον  καθορισμό  των προτεραιοτήτων  του προγράμματος , μια διαδικασία  
αναθεώρησης  του προγράμματος  εργασιών  στην  οποία  συμμετέχουν  τα κράτη  μέλη , 
και παρά  τη μεγάλη  συμμετοχή  των κρατών  μελών  στις συνεδριάσεις  της επιτροπής  
ISA και της ομάδας  συντονισμού7, η αλληλεπίδραση  μεταξύ  του προγράμματος  ISA 
και των κρατών  μελών  προκειμένου  να διασφαλισθεί  ότι το πρόγραμμα  ISA 
υλοποιείται  σύμφωνα  με τις ανάγκες  και τις προτεραιότητες  των κρατών  μελών  δεν 
θεωρείται  αρκετά  αποτελεσματική . Κατά  τη γνώμη  της ομάδας  αξιολόγησης , το 
κενό αυτό  ανάγεται  σε ελλιπή  συμμετοχή  σε εθνικό  επίπεδο , εξ ου και το χαμηλό  
επίπεδο  ευαισθητοποίησης  και περαιτέρω  χρήσης  των λύσεων  ISA από τα κράτη  
μέλη . 
Ο συντονισμός  μεταξύ  του προγράμματος  ISA και άλλων  πρωτοβουλιών  της ΕΕ 
διασφαλίζεται  με διάφορους  τρόπους : επίσημες  και ανεπίσημες  συνεδριάσεις , 
διακυβέρνηση  της Επιτροπής  όσον  αφορά  τις τεχνολογίες  των πληροφοριών  και 
σχετικές  διυπηρεσιακές  διαβουλεύσεις , παρουσιάσεις  στην  CTI («Τεχνική  Επιτροπή  
Πληροφορικής »), δραστηριότητες  επικοινωνίας  και εξωτερικές  εκδηλώσεις . Όσον  
αφορά  την άποψη  των υπηρεσιών  της Επιτροπής  για την αποτελεσματικότητα  αυτού  
του συντονισμού , μια μικρή  πλειοψηφία  ερωτηθέντων  θεώρησε  ότι δεν είναι  αρκετά  
αποτελεσματικός  για την αποφυγή  της περιττής  επανάληψης  των εργασιών . 
Αντιλαμβάνονται  τον εν λόγω  αναποτελεσματικό  συντονισμό  ως φραγμό  στην  
καλύτερη  διάδοση  των λύσεων  ISA στα κράτη  μέλη  και στις υπηρεσίες  της 
Επιτροπής , και, κατά  συνέπεια , στην  περαιτέρω  χρήση  των λύσεων  ISA από τους εν 
λόγω  εμπλεκόμενους . 
 
6. ΣΥΣΤΑΣΕΙΣ  
Η αξιολόγηση  είναι  γενικά  θετική : το πρόγραμμα  ISA ευθυγραμμίζεται  με τις 
πολιτικές  προτεραιότητες  της Ευρωπαϊκής  Επιτροπής  και τις ανάγκες  των κρατών  
μελών  και εφαρμόζεται  αποδοτικά  και συνεκτικά , παράγοντας  αποτελέσματα  που 
                                                 
7 Η ομάδα  συντονισμού  ISA είναι  μια ομάδα  εργασίας  που συστάθηκε  από την Επιτροπή  ISA 
προκειμένου  να αντιμετωπιστούν  θέματα  που την αφορούν , να επικουρεί  την Επιτροπή  ώστε  η 
ευρωπαϊκή  στρατηγική  για τη διαλειτουργικότητα  να μετουσιωθεί  σε συγκεκριμένες  δράσεις  και να 
συντονίζει  την εναρμόνιση  των εθνικών  δράσεων  και των δράσεων  του ISA. 
 
EL      EL  χρησιμοποιούνται  περαιτέρω  τόσο  από τις υπηρεσίες  της Επιτροπής  όσο και από τα 
κράτη  μέλη . Ωστόσο , η έκθεση  αξιολόγησης  υπογραμμίζει  επίσης  ορισμένες  
ελλείψεις  και διατυπώνει  συστάσεις  όσον  αφορά  τα εξής: 
• επικοινωνία  και ενίσχυση  της ευαισθητοποίησης  
• συμμετοχή  των εμπλεκομένων  και συνέχιση  της διαχείρισης  των έργων   
• αποφυγή  αλληλεπικαλύψεων  και περιττών  επαναλήψεων  των εργασιών , 
ενίσχυση  της περαιτέρω  χρήσης  και διασφάλιση  της βιωσιμότητας . 
Επιπλέον , οι αξιολογητές  θεωρούν  ότι τέσσερις  από τις ένδεκα  συστάσεις  της 
τελικής  αξιολόγησης  του προηγούμενου  προγράμματος  IDABC εξακολουθούν  να 
ισχύουν  για το πρόγραμμα  ISA. 
6.1. Επικοινωνία  και ενίσχυση  της ευαισθητοποίησης  
Το πρόγραμμα  ISA πρέπει  να διασφαλίσει  ότι όλοι οι εμπλεκόμενοι  που 
συμμετέχουν  στο πρόγραμμα  ISA γνωρίζουν  καλά  τους στόχους  κάθε  δράσης , τη 
συνεισφορά  των εν λόγω  δράσεων  στους  στόχους  του προγράμματος , και τα 
επιδιωκόμενα  και πραγματικά  αποτελέσματα . Μολονότι  αυτά  τα ζητήματα  
καλύπτονται  από την τεκμηρίωση  του προγράμματος  εργασιών  και τη δικτυακή  
πύλη  του ISA, πρέπει  να διατίθενται  σε απλουστευμένη  μορφή  ώστε  να 
εξασφαλίζεται  η αποτελεσματικότερη  επικοινωνία  με ένα ευρύτερο  κοινό .  
Επιπλέον , οι διατομεακές  πτυχές  των δράσεων  ISA θα πρέπει  να περιγράφονται  με 
μεγαλύτερη  ακρίβεια8. 
Στο πλαίσιο  του προγράμματος  ISA πρέπει  να διεξάγονται  τακτικές  συνεδριάσεις  με 
όλους  τους υπευθύνους  δράσεων  για ανταλλαγή  πληροφοριών  σχετικά  με την 
τρέχουσα  πρόοδο  των δράσεων  και τη διερεύνηση  δυνητικών  συνεργειών9. 
Το πρόγραμμα  ISA πρέπει  να ενισχύει  τις δραστηριότητες  προώθησης  και 
επικοινωνίας  όσον  αφορά  τις λύσεις  ISA που έχουν  παραγάγει  απτά  αποτελέσματα  
μέσω  της συνεχούς  συμμετοχής  σε εκδηλώσεις  σε εθνικό  επίπεδο , της διοργάνωσης  
εκδηλώσεων  ISA και της έκδοσης  δημοσιεύσεων  σχετικά  με τις εν λόγω  λύσεις , 
καθώς  και με την ανάληψη  ενεργού  ρόλου  σε άλλες  δραστηριότητες  ή προγράμματα  
της ΕΕ που στηρίζουν  δυνατότητες  περαιτέρω  χρήσης  των λύσεων  ISA. 
Σύμφωνα  με τις συστάσεις  των αξιολογητών , το πρόγραμμα  ISA θα ενισχύσει  τη 
συνεργασία  με άλλους  ενδιαφερόμενους , δηλαδή  με τα άλλα  ευρωπαϊκά  θεσμικά  
όργανα  και τον κλάδο  των ΤΠΕ . Επιπλέον , λαμβάνοντας  υπόψη  τη σύσταση  των 
αξιολογητών  θα προσδιορίσει  τους σχετικούς  υπευθύνους  επικοινωνίας  στα 
πανεπιστήμια  και στους  ιδιωτικούς  οργανισμούς  που θα μπορούσαν  να αποφέρουν  
προστιθέμενη  αξία μέσω  της συμμετοχής  τους σε ειδικές  δράσεις  ISA10. 
Η Επιτροπή  θα αναλύσει  τη σχέση  κόστους -αποτελεσματικότητας  των εν λόγω  
συστάσεων . 
                                                 
8  Σύσταση  1. 
9  Σύσταση  5. 
10  Σύσταση  8. 
 
EL      EL  Στο πλαίσιο  του προγράμματος  ISA καταβλήθηκαν  πέρυσι  σημαντικές  προσπάθειες  
για να ενισχυθεί  η συμμετοχή  σε εθνικές  εκδηλώσεις  και να βελτιωθεί  η επικοινωνία  
και η διάδοση  πληροφοριών . Πέραν  αυτών  των προσπαθειών  η Επιτροπή  
επανεξετάζει  τη στρατηγική  επικοινωνίας  και θα συμπληρώσει  τη συνολική  
στρατηγική  διεξάγοντας  ειδικές   δραστηριότητες  επικοινωνίας  σε ειδικούς  τομείς . 
6.2. Συμμετοχή  των εμπλεκομένων  και συνέχιση  της διαχείρισης  των έργων   
Τα μέλη  των ειδικών  ομάδων  εργασίας  που συστάθηκαν  από την επιτροπή  ISA 
πρέπει  να υποβάλλουν  εκθέσεις  σε εθνικό  επίπεδο  στα μέλη  της ομάδας  
συντονισμού  του ISA προκειμένου  να εξασφαλιστεί  ότι οι λύσεις  ISA 
εναρμονίζονται  με τις ανάγκες  και τις πρωτοβουλίες  σε εθνικό  επίπεδο . Επιπλέον , οι 
σχετικοί  εμπλεκόμενοι  από τις αντίστοιχες  δημόσιες  διοικήσεις  πρέπει  να οριστούν  
από τα μέλη  της ομάδας  συντονισμού  ISA και να συμμετέχουν  σε ad hoc βάση  σε 
επίσημες  συνεδριάσεις  και εργαστήρια11. 
Η Επιτροπή  προτείνει  να στηρίξει  τα κράτη  μέλη  στην  εφαρμογή  της παρούσας  
σύστασης , για παράδειγμα : 
• χρησιμοποιώντας  τα καθιερωμένα  δίκτυα  με περιφέρειες  της ΕΕ· 
• διερευνώντας  δυνατότητες  για εξ αποστάσεως  συμμετοχή  στις συνεδριάσεις  
(βιντεοδιασκέψεις )· 
• με άλλα  μέσα  που πρόκειται  να οριστούν  μαζί με τα κράτη  μέλη . 
Επιπλέον , το πρόγραμμα  ISA θα δώσει  προτεραιότητα  στις δραστηριότητες  
αξιολόγησης  των επιπτώσεων  της νομοθεσίας  της ΕΕ στις ΤΠΕ , κάτι που τα κράτη  
μέλη  θεωρούν  σημαντικό  ζήτημα  που δεν έχει ακόμη  αντιμετωπιστεί12. 
Το πρόγραμμα  ISA πρέπει  να διασφαλίζει  τη συνέχιση  του σχεδίου  διαχείρισης  των 
δράσεων , αναλύοντας  τις αιτίες  που οδήγησαν  στη γενικά  αυξημένη  εναλλαγή  
ανθρώπινων  πόρων  του προγράμματος  και προσδιορίζοντας  τις δράσεις  μετριασμού  
της13. 
Οι αξιολογητές  υπενθύμισαν  τη σύσταση  που διατυπώθηκε  στην  τελική  αξιολόγηση  
του προγράμματος  IDABC σύμφωνα  με την οποία  η Επιτροπή  οφείλει  να 
διασφαλίσει  τον έγκαιρο  καθορισμό  συμβατικών  πλαισίων  για τη δρομολόγηση  του 
επόμενου  προγράμματος , επιτρέποντας  την έναρξη  δράσεων  αμέσως  μετά  την 
έγκριση  του προγράμματος  εργασιών14. 
Η Επιτροπή  προωθεί  σθεναρά  την κινητικότητα  του προσωπικού  της. Προκειμένου  
να διασφαλισθεί  ότι η κινητικότητα  δεν διακυβεύει  τη συνέχιση  του έργου  και για 
την αξιοποίηση  των διαθέσιμων  ικανοτήτων  σε διαφορετικές  υπηρεσίες  (οι οποίες  
δεν είναι  δυνατόν  να βρεθούν  όλες στην  ίδια μονάδα ), η Επιτροπή  διερευνά  
συνέργειες  μεταξύ  των υπηρεσιών  της, προωθώντας  διυπηρεσιακές  επαφές  και 
στενότερη  συνεργασία  μεταξύ  των υπηρεσιών . 
                                                 
11  Σύσταση  7. 
12  Σύσταση  3. 
13  Σύσταση  4. 
14  Σύσταση  9 του προγράμματος  IDABC. 
 
EL      EL  Η Επιτροπή  παρακολουθεί  εκ του σύνεγγυς  τη διαδικασία  για τις συμβάσεις -
πλαίσια , η οποία  θα διασφαλίσει  την έγκαιρη  προκήρυξη  της απαιτούμενης  
πρόσκλησης  υποβολής  προσφορών . 
6.3. Αποφυγή  αλληλεπικαλύψεων  και περιττών  επαναλήψεων , ενίσχυση  της 
περαιτέρω  χρήσης  και διασφάλιση  της βιωσιμότητας  
Το πρόγραμμα  ISA πρέπει  να εφαρμόζει  μια προσέγγιση  βάσει  επιχειρηματικής  
σκοπιμότητας  κατά  την επιλογή  των νέων  δράσεων  που προτείνουν  τα κράτη  μέλη  
και οι υπηρεσίες  της Επιτροπής , και να συμπεριλάβει  τους φορείς  διακυβέρνησης  
των ΤΠ της Ευρωπαϊκής  Επιτροπής  στην  αξιολόγηση  της επιχειρηματικής  
σκοπιμότητας  των προτάσεων  των υπηρεσιών  της Επιτροπής15. 
Τα εντεταλμένα  από την Επιτροπή  όργανα  διακυβέρνησης  στην  πληροφορική  πρέπει  
να διασφαλίσουν  ότι οι εξωτερικές  συνέργειες  μεταξύ  των δράσεων  ISA και άλλων  
ενωσιακών  πρωτοβουλιών  προσδιορίζονται  και τεκμηριώνονται  εκ των προτέρων . 
Η συμμετοχή  της ΓΔ DIGIT στους  φορείς  διακυβέρνησης  των ΤΠ θα διασφαλίσει  
ότι το πρόγραμμα  ISA συνδέεται  με τις διαδικασίες  των εν λόγω  φορέων  ούτως  ώστε  
να εντοπίζονται  καλύτερα  οι περιπτώσεις  και οι δυνατότητες  περαιτέρω  χρήσης  
λύσεων  ISA16. 
Το πρόγραμμα  ISA πρέπει  να θεσπίσει  μηχανισμό  ελέγχου  για να διασφαλιστεί  η 
περαιτέρω  χρήση  των λύσεων  ISA.  Η περαιτέρω  χρήση  πρέπει  να αποτελεί  
χαρακτηριστικό  των λύσεων  ISA που επιλέγονται  προς  χρηματοδότηση . Οι εν λόγω  
λύσεις  πρέπει  να περιλαμβάνουν  τεκμηρίωση  για την περαιτέρω  χρήση  τους.  
Από αυτή  την άποψη , οι νέες προτάσεις  πρέπει  να περιλαμβάνουν  κατάλληλη  δομή  
διακυβέρνησης  ώστε  να στηριχθεί  η περαιτέρω  χρήση  τους. Οι λύσεις  και οι 
δυνατότητες  περαιτέρω  χρήσης  πρέπει  να προσδιορίζονται  και να κοινοποιούνται  
στους  σχετικούς  ενδιαφερομένους17.Το πρόγραμμα  ISA πρέπει  να εξετάσει  σε 
εύθετο  χρόνο  τη βιωσιμότητα  των λύσεων  ISA προσδιορίζοντας  διαφορετικές  
επιλογές  βιωσιμότητας , όπως  μέθοδοι  επιστροφής  δαπανών , χρηματοδοτική  στήριξη  
από τις υπηρεσίες  της Επιτροπής  που έχουν  εκπονήσει  ειδικές  λύσεις  ISA, και 
χρηματοδοτική  στήριξη  από διάδοχο  πρόγραμμα  ISA ή άλλο  ενωσιακό  
πρόγραμμα1819. 
Η Επιτροπή  υιοθετεί  ολιστική  προσέγγιση  για την αντιμετώπιση  της περαιτέρω  
χρήσης  και της βιωσιμότητας  των λύσεων  διαλειτουργικότητας  παρεμβαίνοντας  σε 
διάφορα  επίπεδα : 
                                                 
15  Σύσταση  2. 
16  Σύσταση  6. 
17  Σύσταση  9. 
18  Σύσταση  11. 
19  Συναφείς  με την τελική  αξιολόγηση  του προγράμματος  IDABC συστάσεις : 1) Η Επιτροπή  πρέπει  να 
διεξάγει  περαιτέρω  ανοικτές  διαβουλεύσεις  με τους ενδιαφερόμενους  προκειμένου  να επιτευχθεί  
συμφωνία  σχετικά  με το μερίδιο  των προσπαθειών  και του προϋπολογισμού  βάσει  του νέου 
προγράμματος  ISA που πρέπει  να κατανεμηθούν  στη λειτουργία  υποδομών  ΤΠ, την εκπόνηση  νέων  
δράσεων  και την προώθηση /περαιτέρω  χρήση  υφιστάμενων  λύσεων . 2) Οι πληροφορίες  σχετικά  με τη 
βιωσιμότητα  των έργων  και τη χρηματοδοτική  και επιχειρησιακή  βιωσιμότητα  πρέπει  να προβάλλονται  
και να εξηγούνται  καλύτερα  στους  εξωτερικούς  ενδιαφερόμενους . 
 
EL      EL  1. Σε επίπεδο  διακυβέρνησης , με τη βελτίωση  των δεσμών  μεταξύ  της 
διακυβέρνησης  ΤΠ της Επιτροπής20, του προγράμματος  ISA και - μέσω  της 
επιτροπής  ISA - των κρατών  μελών . Το πρόγραμμα  ISA υποβάλλεται  
σήμερα  ετησίως  στην  CTI, ενώ οι μεμονωμένες  δράσεις  ISA υπό την 
καθοδήγηση  των υπηρεσιών  της Επιτροπής  πρέπει  να εγκρίνονται  από το 
ISPMB· 
2. Σε στρατηγικό  επίπεδο , δίνοντας  μεγαλύτερη  έμφαση  στη δυνατότητα  
περαιτέρω  χρήσης  και στη βιωσιμότητα  των μελλοντικών  προγραμμάτων  
εργασίας  του ISA και, εν ανάγκη , με πιθανή  επανεξέταση  της ευρωπαϊκής  
στρατηγικής  για τη διαλειτουργικότητα21 (EΣΔ) 22· 
3. Σε επιχειρησιακό  επίπεδο , με την ανάληψη  δράσης  για να διασφαλιστεί  η 
καλύτερη  περαιτέρω  χρήση  λύσεων  διαλειτουργικότητας  και να 
δημιουργηθούν  παράγοντες  βιωσιμότητας  (π.χ. ευρωπαϊκή  αρχιτεκτονική  
διαλειτουργικότητας  (ΕΑΔ ), ευρωπαϊκό   ομοσπονδιακό  αποθετήριο  
διαλειτουργικότητας  (ΕΟΑΔ ), εκτίμηση  των διευρωπαϊκών  δικτύων  που 
υποστηρίζουν  τις πολιτικές  της ΕΕ, στρατηγική  ανταλλαγής  και περαιτέρω  
χρήσης )23 και με την εξέταση  πιθανών  μηχανισμών  οικονομικής  
βιωσιμότητας , συμπεριλαμβανομένης  της προτεινόμενης  διευκόλυνσης  
«Συνδέοντας  την Ευρώπη ».  
Τέλος , σύμφωνα  με τη σύσταση  του αξιολογητή , η μονάδα  ISA θα προσδιορίσει  
δράσεις  που παράγουν  συγκεκριμένα  αποτελέσματα , επανεξετάζοντας  τις λύσεις  
ISA ανά διετία , όπως  ορίζεται  στο άρθρο  13 παράγραφος  2 της απόφασης  ISA24. 
7. ΣΥΜΠΕΡΑΣΜΑΤΑ  
Στην  τρέχουσα  υλοποίηση  του προγράμματος  ISA, η Επιτροπή  θα εξετάσει  με τη 
μέγιστη  δυνατή  προσοχή  τις αδυναμίες  που επισημάνθηκαν  και τις σχετικές  
συστάσεις , αναλύοντάς  τες με σκοπό  την επικύρωση  και την αντιμετώπιση  των 
ζητημάτων  που ανέκυψαν , όπου  κρίνεται  σκόπιμο  σε στενή  συνεργασία  με τα κράτη  
μέλη . 
   
                                                
 
20  Φορείς  διακυβέρνησης  ΤΠ της Επιτροπής  είναι : η Τεχνική  Επιτροπή  Πληροφορικής  (CTI), η Επιτροπή  
Υψηλού  Επιπέδου  για τις τεχνολογίες  των πληροφοριών  (HLCIT), η διευθύνουσα  επιτροπή  για τη 
διαχείριση  βάσει  δραστηριοτήτων  που καλύπτει  τις ΤΠ (ABM+IT) και το συμβούλιο  διαχείρισης  έργου  
πληροφοριακών  συστημάτων  (ISPMB). 
21  Ανταποκρινόμενη  επίσης  σε μια σύσταση  στην  τελική  αξιολόγηση  του προγράμματος  IDABC: πρέπει  
να εκπονηθεί  κοινό  έγγραφο  «προώθησης », με επίκεντρο  την εναρμόνιση  πολιτικών  και τις συνέργειες  
μεταξύ  των διαφόρων  προγραμμάτων  ηλεκτρονικής  διακυβέρνησης . 
22  Το «Παράρτημα  I της ανακοίνωσης  της Επιτροπής  για τη διαλειτουργικότητα  - Ευρωπαϊκή  στρατηγική  
για τη διαλειτουργικότητα  (EΣΔ)» διατίθεται  στον  ιστότοπο :  
 http://ec.europa.eu/isa/docume nts/isa_annex_i_eis_en.pdf  
23  Οι δράσεις  αυτές  περιλαμβάνονται  στο πρόσφατο  πρόγραμμα  εργασιών  του ISA, στον  ιστότοπο : 
http://ec.europa.eu/isa/library/index_en.htm  υπό τον τίτλο  «ISA Work Programme» (« Πρόγραμμα  
εργασιών  του ISA»). 
24  Σύσταση  10. 
 
EL      EL